钦定古今图书集成/明伦汇编/氏族典/第451卷 > 《廖用贤尚友录》 > 范粲
## 钦定古今图书集成/明伦汇编/氏族典/第451卷 > 《廖用贤尚友录》 > 范粲

按《晋书范粲传》，“粲字承明，陈留外黄人，汉莱芜长冉
之孙也。粲高亮贞正，有冉风。魏时州府交辟，皆无所
就。久之乃应命为治中，转别驾，辟太尉掾、尚书郎，出
为征西司马，所历职皆有声称。及宣帝辅政，迁武威
太守，以重镇辄去职，左迁乐涫令，转太宰从事中郎。
母忧，服阕，复为太宰中郎。齐王芳被废，迁于金墉城”，
粲素服拜送，哀动左右。诏为侍中，持节使于雍州。粲
因阳狂，以太康六年卒。